《入直》
宋代·刘奉世

玉烛含辉望处遐，禁钟动后起雌鸦。
天高秘省云偏重，地迥琼林月半斜。
三古文章留大史，百年事业照东华。
时挥子墨随班马，芝检初分宰相麻。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。